b'\n_START_ARTICLE_\nRadiografija predmeta kulturne ba\xc5\xa1tine\n_START_SECTION_\nUporaba\n_START_PARAGRAPH_\nPrije svega se tehnika koristi na objektima od kompaktnijih materijala. Osnovna je prednost tehnike njena neinvazivnost,odnosno nedestruktivna priroda.Primjerice kod slika i tekstila koriste se razine zra\xc4\x8denja koje su i ni\xc5\xbee od onih kori\xc5\xa1tenih u medicini.No osoblje koje izvodi ova ispitivanja mora obavezno biti primjereno za\xc5\xa1ti\xc4\x87eno. Danas je uporaba ove tehnike u potpunosti prihva\xc4\x87ena od strane konzervatora restauratora,povijesni\xc4\x8dara umjetnosti i arheologa. Sve vode\xc4\x87e svijetske muzejske institucije provode radiografska istra\xc5\xbeivanja predmeta u svojim zbirkama - spomenimo samo muzej Viktorije i Alberta u Londonu kao vode\xc4\x87i primjer.\n_START_SECTION_\nRadiografija slika\n_START_PARAGRAPH_\nKonzervatori i povijesni\xc4\x8dari umjetnosti \xc4\x8desto koriste radiografske tehnike kako bi do\xc5\xa1li do golim okom nedostupnih podataka.Sastav kori\xc5\xa1tenih materijala,eventualne preinake ,kao i tehnika slikanja mogu se detaljno razjasniti kori\xc5\xa1tenjem radiografskih tehnika.Izme\xc4\x91u ostalog ove tehnike koriste se i za identifikaciju krivotvorenih umjetnina.U principu se za radiografiju slika koriste ure\xc4\x91aji kakovi se koriste i u medicini.\n_START_SECTION_\nPrimjeri uporabe\n_START_PARAGRAPH_\nRadiografsko istra\xc5\xbeivanje Ghentskog oltara naslikanog od strane Jana Van Eycka,iz katedrale u Ghentu pokazalo je strukturu te detalje kompozicijske \xc5\xa1eme koju je slikar koristio.Snimanje je provedeno izme\xc4\x91u 2010. i 2011. godine,te je financirano od strane Getty fundacije.Snimanje je provedeno kao priprema za konzervatorsko restauratorske radove na oltaru._NEWLINE_Rembrantova slika voditelja suknarskog ceha naslikana je 1662.Snimanje je pokazalo da autor vi\xc5\xa1e puta mijenjao kompoziciju,te raspored portretiranih osoba.\n_START_SECTION_\nSkulpture i drugi trodimenzinalni objekti\n_START_PARAGRAPH_\nRadiografija nam kod ove vrste predmeta kod primjerice gipsanih odljeva mo\xc5\xbee dati bolji uvid u unutarnju strukturu istih.No ovdje \xc4\x8desto i uvi\xc4\x91amo ograni\xc4\x8dene mogu\xc4\x87nosti opreme za snimanje ovih predmeta,prije svega zbog konfiguracije i veli\xc4\x8dine istih.Radiografsko nam snimanje mo\xc5\xbee dati uvid u eventualna napuknu\xc4\x87a,te popravke i dopune na predmetima od netransparentnog stakla ili keramike. Tako\xc4\x91er omogu\xc4\x87ava bolji uvid u procese kori\xc5\xa1tene za izradu objekata,ali i bolji i jasniji uvid u njihovu unutarnju strukturu.\n_START_SECTION_\nTakstil\n_START_PARAGRAPH_\nKod tekstilnih predmeta radiografijom dobivamo detaljne informacije o slojevima predmeta te uzorcima spojnih \xc5\xa1avova,kao i eventualno kori\xc5\xa1tenje drugih materijala kori\xc5\xa1tenih pri izradi objekta.\n_START_SECTION_\nArheolo\xc5\xa1ki predmeti\n_START_PARAGRAPH_\nI u arheologiji su brojni primjeri korisnosti radiografije.Kod blokova tla mogu\xc4\x87e je \xc4\x8dak rekonstruirati od strane erozije uni\xc5\xa1tene i oku nevidljive objekte. Potpuno prokodirani metalni predmeti tako\xc4\x91er postaju dostupni za prou\xc4\x8davanje te procjenu njihova izvornog stanja. Industrijski i medicinski radiografijski ure\xc4\x91aji sve se \xc4\x8de\xc5\xa1\xc4\x87e koriste za analizu arheolo\xc5\xa1kih nalaza.\n_START_SECTION_\nDodatna literatura\n_START_PARAGRAPH_\n1.Turn,J.,Middleton,A. Radiography of Cultural Material,Oxford 2005._NEWLINE_2.O Connor,S.,Brooks,M. X-Radiography of Textiles, Dress and Related Objects,Oxford 2007._NEWLINE_3.La t\xc3\xa9cnica radiogr\xc3\xa1afica en los metales hist\xc3\xb3ricos (English translation included), Madrid 2011. (online)'